****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 10.jūnijā **Nr.380**

 (prot. Nr.24, 30.§)

**Par nekustamo īpašumu Mihaila ielā 1, Daugavpilī, un Hekeļa ielā 3, Daugavpilī, pārņemšanu Daugavpils pilsētas pašvaldības īpašumā**

Pamatojoties uz likuma “Par pašvaldībām” 15.panta pirmās daļas 2. un 5.punktu, 21.panta pirmās daļas 17.punktu, ņemot vērā Daugavpils cietokšņa saglabāšanas un attīstības padomes 2021.gada 10.marta lēmumu Nr.83 “Par VAS “Valsts nekustamie īpašumi” plānotajām iecerēm nekustamā īpašuma atsavināšanai: Hekeļa iela 3, Nikolaja iela 21, Mihaila iela 1, Daugavpilī”, un to, ka nekustamie īpašumi Mihaila ielā 1, Daugavpilī (kadastra Nr.0500 011 1515) un Imperatora ielā 2, Daugavpilī (kadastra Nr.0500 011 1805), pieder valstij Latvijas Republikas Finanšu ministrijas personā un ir nepieciešamie Daugavpils pilsētas pašvaldības autonomo funkciju – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana), rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.), izpildei, Daugavpils pilsētas domes Īpašuma komitejas 2021.gada 3.jūnija sēdes atzinumu, Daugavpils pilsētas domes Finanšu komitejas 2021.gada 3.jūnija sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

Lūgt Latvijas Republikas Finanšu ministriju (vienotais reģistrācijas numurs 90000014724) nodot Daugavpils pilsētas pašvaldības īpašumā bez atlīdzības:

 1. Nekustamo īpašumu ar kadastra Nr.0500 011 1515, Mihaila ielā 1, Daugavpilī, kas sastāv no zemes gabala, kadastra apzīmējums 0500 011 1515, 478 m2 platībā un nedzīvojamās ēkas, būves kadastra apzīmējums 0500 011 1515 001, 58,2 m2 platībā un kas ir nepieciešams Daugavpils pilsētas pašvaldības autonomās funkcijas - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.), izpildei.

 2. Nekustamo īpašumu ar kadastra Nr.0500 011 1805, Hekeļa ielā 3, Daugavpilī, kas sastāv no zemes gabala, kadastra apzīmējums 0500 011 1805, 8190 m2 platībā, un kas ir nepieciešams Daugavpils pilsētas pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana), izpildei.

Domes priekšsēdētājs *(personiskais paraksts)* I. Prelatovs